cyanic-selkie/wikianc huggingface dataset:
Talassemie
Talassemie (thalassaemia in Britse Engels / thalassemia in Amerikaanse Engels) is 'n oorerflike siekte van die rooibloedselle, en word geklassifiseer as 'n sogenaamde hemoglobinopatie. Die genetiese defek lei tot die vorming van 'n abnormale hemoglobien-molekule. Dit maak die bloedselle kwesbaar vir beskadiging, wat dan tot vernietiging van die selle kan lei. Gereelde bloedoortappings is nodig vir sommige van die lyers aan talassemie om te kan oorleef.
Jakkalsvoëls
Spesies
Geskuif na genus Parabuteo
Talassemie
Daar bestaan 'n geografiese assosiasie met die Middellandse See, wat verantwoordelik was vir die benaming van die siekte: Thalassa is Grieks vir die see, Haima is Grieks vir bloed. Talassemie kom in alle bevolkings en etniese groepe voor, maar die voorkoms verskil onder verskillende bevolkings.
Talassemie kan geklassifiseer word as alfa- of beta-talassemie, afhangende van die presiese defek. In alfa-talassemie veroorsaak die genetiese defek 'n oorproduksie van beta-kettings van die hemoglobienmolekule, en vice versa in beta-talassemie.
Pienk seekomkommer
Die Pienk seekomkommer (Holothuria edulis) is 'n seekomkommer wat leef in seegras beddings, op modderige of sanderige bodems asook platterige koraalriwwe in water wat tot 20 m diep is. Hulle kom wyd verspreid voor in die Indiese-Stille Oseaan gebied, die westelike Stille Oseaan, die Rooisee, aan die ooskus van Afrika suidwaarts tot by die noorde van KwaZulu-Natal.
Die seedier word tot 350 mm lank, is pienkerig van kleur met donker vlekke op. Die vel is glad en sag en lyf baie buigbaar. Die seekomkommer kom algemeen voor. Dit word gedroog in Asië waar dit geeet word.
Duiweluitdrywing
thumb|180px|’n Skildery van sint Francis Borgia wat duiwels uitdryf, deur [[Goya.]] Duiweluitdrywing, geestebeswering of eksorsisme (laasgenoemde van die Griekse ἐξορκισμός, exorkismós, "stremming deur beswering") is die godsdienstige of spirituele praktyk om demone of ander geeste uit ’n persoon of gebied te verdryf wat vermoedelik besete is.
Na gelang van die spirituele geloofsoortuigings van die duiwelbesweerder of eksorsis kan dit gedoen word deur die entiteit ’n eed te laat sweer, deur ’n uitvoerige ritueel uit te voer of deur dit te beveel om weg te gaan in die naam van ’n hoër mag. Die praktyk is antiek en deel van die geloofstelsel van baie kulture en godsdienste.
Christendom
thumb|180px|Duiweluitdrywing uit ’n stom man, deur Gustav Dore, 1865.
In die Christendom kan die persoon wat die duiwel uitdryf gebede en godsdiensmateriaal gebruik soos ’n stel formules, gebare, simbole, ikone, ensovoorts. Hy kan God, Jesus of verskeie engele of aartsengele aanroep om met die duiweluitdrywing te help. Protestantse Christene glo gewoonlik die mag wat aan hulle gegee word deur die Vader, Seun en Heilige Gees (die Drie-eenheid) is die enigste bron van hulle vermoë om duiwels uit te dryf.
Mense wat vermoedelik besete is, word gewoonlik nie as self boos of ten volle verantwoordelik vir hulle dade beskou nie, want hulle besetenheid word gesien as ’n onwillekeurige manipulasie deur ’n demoon, wat lei tot kwaadwilligheid teen die self of ander. Eksorsisme word dus as ’n heling beskou, eerder as ’n straf. Rituele word uitgevoer wat nie skade aan die besetene sal aanrig nie; hulle sal net vasgebind word as daar die gevaar van geweld is. Daar is egter Bybelverse soos Johannes 13:27 wat dit duidelik stel dat besetenheid deur die duiwel willekeurig kan wees in mense soos Judas Iskariot, wat hom gewillig aan Satan oorgegee het.
Boeddhisme
Die tempels en kloosters dwarsdeur Tibet hou groot godsdienstige dansseremonies, met die grootste een by die Potalapaleis in Lhasa. Gesinne maak hul huis skoon op dié dag, versier die kamers en eet ’n spesiale noedelsop.
In die aand dra hulle flitsligte en roep die woorde van eksorsisme uit.
Hindoeïsme
thumb|180px|Die beeld van [[Hanoeman by die Hanoemantempel op Sarangpur in Gujarat, Indië, is glo so kragtig dat dit bose geeste uit besetenes verdryf as hulle daarna kyk. ]] Gelowe en praktyke oor eksorsisme is prominent in Hindoeïsme. Van die vier Vedas (heilige boeke) bevat die Atharva-veda die geheime oor eksorsisme, magie en alchemie. Die basiese middele van duiweluitdrywing is die mantra en yajna, wat in beide Vediese en tantratradisies aangetref word.
Die aanhoudende speel van mantras, die hou van geskrifte en heilige beelde van die gode (Sjiwa, Wisjnoe, Hanoeman, Brahma, ensovoorts) in die huis, die brand van wierook en die sprinkeling van heilige water is van die maniere om te help om van afgestorwenes se geeste ontslae te raak. Die noem van Hanoeman se naam laat ook bose geeste en demone bewe van angs.
Islam
Terme vir eksorsismepraktyke in Islam sluit in ṭard (of dafʿ) al-shayṭān/al-jinn (uitdrywing van die demoon/gees), ʿilāj (behandeling) en ibrāʾ al-maṣrūʿ (heling van die besetene), maar ook ruḳya (bekoring) word gebruik om ’n verskeidenheid geeste uit te dryf.
Die persoon wat behandel word, kan lê terwyl die sjeg sy hand op die persoon se voorkop plaas en verse uit die Koran aanhaal, maar dit is nie verpligtend nie. Die drink of sprinkeling van water uit die Zamzam-put kan ook gebruik word saam met die aanwending van skoon, niealkoholiese parfuums, wat ittar genoem word.
Judaïsme
Josephus het geskryf oor eksorsisme deur die toediening van giftige wortelekstrakte en die bring van offerandes.
Meer onlangs het rabbi Yehuda Fetaya (1859-1942) die boek Minchat Yahuda geskryf oor die onderwerp, sy ondervinding met besete mense en ander onderwerpe van Joodse denke. Dit is in Hebreeus geskryf en in Engels vertaal.
Taoïsme/Chinese volksgodsdiens
In Taoïsme kan ’n persoon om een van twee redes deur ’n bose gees besete wees: Die besetene het ’n gees met of sonder opset versteur en die gees soek wraak, of ’n lewende persoon kan jaloers wees en swartmagie gebruik om ’n bose gees die persoon se liggaam te laat invaar. Die fasji, wat beide Chinese ritueelspesialiste en Taoïstiese priesters is, kan sekere seremonies uitvoer om ’n duiwel of bose gees te verdryf – tradisioneel behels dit sing, fisieke bewegings en gebede.
Wetenskaplike siening
Nie die DSM-5 of die ICD-10 erken duiwelbesetenheid as ’n psigiatriese of mediese diagnose nie. Mense wat erken hulle glo in duiwelbesetenheid het al simptome daaraan toegeskryf wat verbind word met fisieke of geestesteurings soos histerie, manies, psigose, Tourette-sindroom, epilepsie, skisofrenie of psigopatie.
Daar is ook ’n soort monomanie wat demonomanie of demonopatie genoem word – dit is wanneer ’n persoon glo hy is deur een of meer duiwels besete. Die illusie dat eksorsisme werk vir mense met simptome van besetenheid word toegeskryf aan ’n plasebo-effek en die mag van suggestie.
Hematiet
Hematiet is 'n mineraal met formule, Dit is die allotroop α- van yster(III)oksied.
Hematiet is die stabiele ysteroksied wat 'n groot deel van die gronde, klippe en die aarde se kors uitmaak. Dit het 'n besondere magnetiese struktuur wat die gekantelde antiferromagetisme genoem word. Die kanteling word veroorsaak deur die Dzialoshinkii-wisselwerking wat genoem is na die wetenskaplike Dzialoshinskii wat die teorie daaroor in 1957 voorgestel het. Elke -ioon is die rooster het 'n magnetiese moment (spin) van 5μB Die spins het nogtans antiferromagnetiese ordening in die a-b vlak van die struktuur, en dit verminder hulle totale magnetiese moment in hierdie vlak tot nul. Die antiparallellisme is nogtans nie perfek nie. Die spins is effens gekantel in die rigting van die c-as en die c-komponente van die magnetiese moment is ewewydig aan mekaar. Dit veroorsaak 'n swak spontane magnetisasie in die c-rigting (IS= 0.4 e.m.u/g) Die stof gedra hom soos 'n swak ferromagneet met groot anisotropie.
Onder 'n temperatuur van -10 °C verander die magnetiese struktuur. Hierdie oorgang word die Morin-oorgang genoem. Die spin raak nou antiparallel in die c-rigting georden en die kanteling verdwyn. Die gevolg is normale antiferromagnetisme met IS=0.
Madoka Inui
Madoka Inui (gebore op 27 Maart in Kobe) is 'n Japannese pianis van Klassieke musiek wat in Wene woon.
Platelys
In 2000 het sy saam met Franz Bartolomey, die eerste-tjellis van die Weense Filharmoniese Orkes haar eerste CD vrygestel met werke vir Tjello en klavier deur Brahms, Richard Strauss en Johann Strauss jr..
In 2002 het sy begin by die wêreld se voorste onafhanklike plaatetiket- die Naxos Plaatetiket- waar sy die pianistiese deel van die kamermusiekreeks "Philharmonic Soloists" oorgeneem het en opnames gemaak het saam met soliste van die Weense Filharmoniese Orkes.
Die volgende opnames is ook gemaak:
Die eerste opname van die volledige fantasieë vir klaviersolo deur Johann Nepomuk Hummel by Naxos was ook baie suksesvol en is deur die kritici geprys.
Kiewiete
Kiewiete is 'n wydverspreide groep van waadvoëls (watervoëls) wat tot die subfamilie Charadriinae (familie Charadriidae) behoort. Daar is ongeveer 40 spesies in die subfamilie. Kiewiete is klein tot middelgroot, swart of grysbruin en wit voëls met taamlik lang pote. Hulle is grondbewoners wat op binnelandse vlaktes, langs die kus, by strandmere of binnelandse waters aangetref word. Die meeste van die sowat 60 spesies behoort tot die genus Charadrius, wat wêreldwyd voorkom.
Oor die algemeen is kiewiete ware trekvoëls wat in die Noordelike Halfrond broei en in die suide oorwinter. Sommige van die spesies wat in Suider-Afrika aangetref word, is egter standvoëls wat hier broei. Die neste beslaan gewoonlik net uit 'n holte in die grond en daarin word sowat 4 eiers gelê.
Bou
Die sowat 60 verskillende spesies kiewiete (familie Charadriidae) wissel in grootte en kleur. Die kleiner soorte soos die rooibandkiewiet (Charadrius pallidus) en die geelborskiewiet (Charadrius pecuarius) word maar 15 tot 16 cm lank, terwyl die lelkiewiet (Vanellus senegallus) sowat 35 cm lank word. Die pote is taamlik lank en so ook die 3 voortone, terwyl die agtertoon by sommige spesies afwesig en by ander net baie kort is.
Die reguit snawel is betreklik kort en die vlerke is lank en gepunt. Die meeste kiewiete is vaal. Die rug en vlerke is gewoonlik 'n skakering van bruin, terwyl die buikvere wit is. 'n Uitsondering is die bontkiewiet (Vanellus armatus), wat ŉ wit kroon, 'n swart nek en bors, grys vlerke en 'n wit stert met 'n breë swart streep het.
Sy pote is swart, terwyl die pote van die lelkiewiet, die witkroonkiewiet (Vanellus albiceps) en die ringnekkiewiet (Charadrius hiaticula) variasies van geel is. Die gewone kiewiet (Vanellus coronatus) en die swartvlerkkiewiet (Vanellus melanopterus) het rooi pote. 'n Opvallende kenmerk van die lelkiewiet en die witkroonkiewiet is die geel lelle wat net voor die oë hang.
Verspreiding en gedrag
Sowat die helfte van die kiewiete wat in Suider-Afrika aangetref word, is trekvoëls. Die gryskiewiet (Pluvalis squatarola) broei in Noord-Europa, Asië en Amerika en word in die somer veral langs die Suid-Afrikaanse kus maar ook langs binnelandse waters aangetref. Die ringnekkiewiet. wat oral in Suid-Afrika langs die kus en in die binne land by water aangetref word, is ŉ somergas uit Europa, Asië en Groenland, terwyl die Mongoolse kiewiet (Charadrius mongolus), wat soms in Namibië en aan die Suid-Afrikaanse kus aangetref word, in Sentraal- en Oos-Asië broei.
Die Asiatiese kiewiet (Charadrius asiaticus) kom van Suid-Rusland en oorwinter in Wes-Indië, Arabië en Afrika. Ware standvoëls is onder meer die geelborskiewiet (Charadrius pecuarius), die driebandkiewiet (Charadrius tricollaris) en die gewone kiewiet, wat almal deur die hele Suider-Afrika aangetref word. Die kiewietfamilie sluit 'n unieke spesie, die skewebekkiewiet (Anarhynchus frontalis) van Nieu-Seeland, in.
Die kleintjies verlaat die nes kort nadat hulle uitgebroei het. Die nes en kleintjies word op allerlei maniere deur die ouers beskerm. Wanneer 'n indringer gewaar word, gee die volwasse voëls van sommige spesies, byvoorbeeld die geelborskiewiet. voor dat hulle gewond is en spartel op die grond rond om die aandag van die nes af te trek. Wanneer die nes van ŉ gewone kiewiet bedreig word, vlieg die volwasse voëls laag oor die indringer en duik op hom af terwyl hulle hard skreeu.
Nagledam
Die William Nagle-dam in die Umgenirivier verskaf water aan Durban.
Ligging
Die dam lê by die Tafelberg in die Vallei van 'n Duisend Heuwels en op die kruispunt van die lyne 29° 36' suid en 30° 38' oos. Dit is ‘n paar kilometer bo die invloei van die Musunduzirivier, noord van Cato Ridge en 50 km noordwes van Durban.
Slik
Weens die besondere ligging van die dam in ‘n draai in die rivier sowel as die unieke ontwerp van die damwal word verhoed dat vloedwater met te veel slik die dam bereik. Dus is die water redelik helder en word verwag dat die dam lank gebruik kan word. Ook die goeie plantegroeibedekking van die opvanggebied dra hiertoe by.
Verstedeliking
Sedert die Tweede Wêreldoorlog het Durban baie ontwikkel en veral die fabrieke benodig baie water. Hierdie nywerheidsontwikkeling en die gepaardgaande bevolkingsgroei het voortgesit. Daar was nog meer water nodig as wat die Nagledam kon lewer. Daarom is die Midmardam gebou.
Ray Bumatai
Ray Bumatai (20 Desember 1952 – 6 Oktober 2005) was 'n Amerikaanse akteur. Hy was bekend vir sy rolle in die televisiereekse Magnum, P.I. (1980), Baywatch (1989), Island Son (1989), en Rocket Power (1999).
Jay Robinson
Jay Robinson (14 April 1930 – 27 September 2013) was 'n Amerikaanse akteur. Hy was bekend vir sy rolle in die rolprente The Robe (1953), Demetrius and the Gladiators (1954), en Bram Stoker's Dracula (1992), en in die televisiereeks Star Trek (1966).
Sekelstert grootoog
Die Sekelstert grootoog (Priacanthus hamrur) is 'n vis wat voorkom in die Indiese-Pasifiese area, die Rooisee en aan die ooskus van Afrika van Oman tot by Knysna. In Engels staan die vis bekend as die Crescent-tail bigeye.
Voorkoms
Die vis kan sy kleur van silwer na rooierig binne sekondes verander en word tot 45 cm lank.
Habitat
Die vis verkies om te leef in koraalriwwe en rots bodems in water wat van 5 – 250 m diep is. Die visse is gewoonlik onaktief deur die dag. Goeie eetvis.
Oupoortpas
Die Oupoortpas is op die R354-grondpad suidoos van Middelpos in die rigting van Sutherland.
Theodore Meyer
Ds. Theodore James Meyer (Paarl, Kaapkolonie, 23 Januarie 1867 – Jamestown, Kaapkolonie, 19 Maart 1898) was van Maart 1893 tot sy dood weens die koors vyf jaar later "in die bloei van sy lewe en in die midde van sy geseënde werk" die eerste leraar van die NG gemeente Jamestown, sy enigste gemeente.
Herkoms en opleiding
duimnael|links|230px|Ds. T.J. Meyer en sy eggenote, Rijkie, 'n nooi De Waal van [[Kaapstad. Haar broers was ds. Pieter de Waal en die skrywer J.H.H. de Waal.]]
Meyer het sy moeder reeds op 10-jarige leeftyd verloor en is toe aan die sorg van sy tweede suster toevertrou. Tydens spesiale dienste in die Paarl het hy tot bekering gekom en besluit om sy lewe aan die evangeliebediening te wy. Sy matrikulasie-eksamen het hy op sy tuisdorp afgelê en toe eers aan die Victoria-kollege op Stellenbosch studeer en daarna die B.A.-graad aan die Suid-Afrikaanse Kollege, voorloper van die Universiteit van Kaapstad. Eindelik is hy na die Kweekskool op Stellenbosch waar hy sy teologiese studie in 1892 voltooi het, gelegitimeer en toegelaat is tot die evangeliebediening. Op 25 Maart 1893 is hy bevestig as eerste herder en leraar van die NG gemeente Jamestown, wat op 12 Desember 1891 afgestig is van Aliwal-Noord en Dordrecht. Die kerkraad het verskeie ander beroepe uitgebring voor dié op prop. Meyer geslaag het.
In Maart 1895 is hy getroud met die oudste dogter van die heer D.C. de Waal van Kaapstad. Rijke se broers was ds. Pieter de Waal en die skrywer J.H.H. de Waal. Uit dié huwelik is twee seuns gebore, Willem (noemnaam Willie) en Dawie (gedoop David De Waal Meijer). Sy was 24 jaar oud ten tyde van haar man se afsterwe. Sy is later getroud met T.A.T. Louw, wat in Junie 1908 oorlede is terwyl hy predikant was van die NG gemeente Fouriesburg.
Bediening
duimnael|links|270px|Op die eerste kerkraadsvergadering van die [[NG gemeente Jamestown, gehou op 28 Desember 1891, is besluit om hierdie gebou aan te koop vir £180. Dit het as pastorie gedien tot 1925 toe die nuwe pastorie ingewy is. In hierdie woning is ds. Meyer oorlede en is later ds. Eaton, sy opvolger (1899–1933), se ses kinders gebore en opgevoed.]]
duimnael|regs|200px|Ds. Meyer se grafsteen in die begraafplaas op [[Jamestown.]]
Die naamlose skrywer van ds. Meyer se lewenskets in die NG gemeente Jamestown se halfeeugedenkboek skryf: "Ds. Meyer se korte loopbaan (is) gekenmerk deur die hartelike liefde vir sy Heer en Heiland. Sy beskeie nederigheid, onverdeelde toegewydheid aan sy werk en vurige erns het diep spore nagelaat. Hy het ernstig verlang na die bekering van siele." Ook sy opvolger in die gemeente Jamestown, ds. William Loftie Eaton, maak melding van ds. Meyer se toegewydheid (vertaal uit die Nederlands): "Hierdie broer het met erns en veel toegewydheid gewerk, en het veel seën op sy werk gehad. Die spore van sy deeglike werk vind ’n mens vandag nog (1916) alhier. Die gemeente praat vandag nog met groot agting en liefde van hom."
Die Sondag voor hy siek geword het, het ds. Meyer besonder treffend gepreek oor die verraad van Judas en die verloëning van Petrus. Hy was nog besig met Katkisasieklas toe sy koors reeds onrusbarend hoog was. "Hy was slegs 12 dae siek toe die (tifuskoors) ’n einde aan sy nuttige lewe maak," aldus bogenoemde skrywer. "Sag en kalm het hy op 31-jarige leeftyd, na ’n evangeliebediening van slegs 5 jaar en ’n huwelikslewe van net drie jaar, die rus ingegaan op Saterdag 19 Maart 1898. Toe sy troue eggenote hom op sy sterfbed bemoedig het deur te sê: 'Die ewige arms (is) om jou,' was sy antwoord sag en kalm: 'Ja, en om jou ook.'"
’n Groot treurende skare het sy begrafnis op Maandag 21 Maart 1898 op Jamestown bygewoon. Sy opvolger, ds. William Loftie Eaton is in 1899 beroep en bevestig op 29 Oktober, 18 dae ná die uitbreek van die Tweede Vryheidsoorlog.
Lionel Bowman
Lionel Bowman (1919–2006) was ’n Suid-Afrikaanse pianis en musiekdosent. Hy was die eerste Suid-Afrikaanse pianis wat al vyf van Beethoven se klavierkonserte as 'n eenheid uitvoer het. Van 1946 tot 1958 tree hy as konsertpianis saam met die vernaamste Westerse simfonie-orkeste op. In die tyd stel hy talle Suid-Afrikaanse komposisies aan internasionale gehore bekend. In 1999 stel hy die Lionel Bowman-Beethoven-prys in om die studie van uitvoerende musici aan die Universiteite van Stellenbosch en Kaapstad te ondersteun. Wallace Tate beskryf sy besondere klaviertegniek in The Magic Touch (2000).
Lewensloop
Lionel Charles Bowman is op 11 Junie 1919 in Koffiefontein gebore. Hy het van jongs af 'n aanleg vir musiek openbaar en begin reeds op 9-jarige ouderdom met openbare optredes. Hy ontvang van 1928 tot 1937 musiekonderrig aan die Suid-Afrikaanse Musiekkollege in Kaapstad. In sy laaste jaar kry hy 'n beurs van die Universiteit van Suid-Afrika (UNISA) om aan die Royal Academy of Musiek in Londen (onder Vivian Langridge) te studeer.
Bowman wen 'n aantal klavierkompetisies en -pryse, onder meer die Roller-gedenkprys, Matthew Phillimore-prys en die Chappell Goue Medalje. In 1952 ontvang hy die Royal Academy se hoogste onderskeiding en word 'n vennoot van die Royal Academy of Music.
Tydens die Tweede Wêreldoorlog (1940-1944) was Bowman 'n klavier-dosent aan die Suid-Afrikaanse Musiekkollege en onderneem hy 'n aantal konserttoere deur Suid-Afrika. Hy het bekend geword vir sy Beethoven-vertonings en was die eerste Suid-Afrikaanse pianis wat al vyf van hierdie werke agtereenvolgens kon uitvoer. Hy het die Suid-Afrikaanse première van Prokofiëf se derde klavierkonsert aangebied, asook Da Falla se Nagte in die tuine van Spanje. Hy is voorts bekend vir die bekendstelling van die werke van Suid-Afrikaanse komponiste aan buitelandse gehore.
In 1946 keer hy na Londen terug, waar hy aktief as konsertpianis vir die volgende twaalf jaar sou optree. Hy tree vir die BBC in die Wigmore Hall, die Royal Albert Hall en die Royal Festival Hall op en onderneem toere na Frankryk, Nederland, Switserland, Skandinawië, Turkye, Israel, Australië, die VSA en 'n aantal Afrika-lande.
In 1958 word hy lektor aan die Universiteit Stellenbosch, 'n pos wat hy vir 26 jaar sou beklee. Hy sit sy internasionale optredes voort en word in 1976 tot mede-professor bevorder.
Op sy 80ste verjaardag (in 1999) stel hy die Lionel Bowman-Beethoven-prys by die Universiteite van Stellenbosch en Kaapstad in. Die eerste jaarlikse Lionel Bowman-Beethoven-kompetisie is in 2000 by hierdie instellings aangebied.
As gevolg van chroniese rugprobleme ontwikkel Bowman 'n spesiale klaviertegniek waarmee hy later geassosieer sou word. Hy is selfs as 'n besoekende professor na Australië genooi om hieroor te praat. 'n Boek oor sy metode, The Magic Touch, is in 2000 onder die outeurskap van Wallace Tate gepubliseer.
Bowman is in 2006 in die ouderdom van 87 oorlede. Die Bowman-versameling bestaan uit sy korrespondensie, foto's, bladmusiek en klankopnames. Dit beslaan 27 pamfletdose met ongeveer 120 klankopnames.
Afrikatale
Onder Afrikatale word algemeen dié tale verstaan wat op die vasteland van Afrika gepraat word en veral dié tale wat tradisioneel daar gepraat is. Daarby word die Indo-Europese tale wat deur kolonisasie geïmporteer of ontstaan het soos Frans, Engels, Portugees en Afrikaans buite beskouing gelaat.
Fonologiese gebiede
Clements en Rialland verdeel die kontinent op basis van die fonologie in ses gebiede.
Binne hierdie gebiede word dikwels tale gepraat wat tot baie verskillende groepe gereken word, maar wat mekaar fonologies wel beïnvloed het deur klanke uit te wissel. Die Slenkdal-gebied is 'n uitsondering hierop.
Titanomagnetiet
Titanomagnetiet (of titaanmagnetiet) is 'n titaanhoudende weergawe van die mineraal magnetiet. Dit is 'n mengreeks met die spinelstruktuur. Die mineraal is belangrik in die paleomagnetisme. Die Curie-temperatuur neem af met toenemende Ti-gehalte van 580 (x=0) tot 150 °C (x=1).
Sowjetlugmag
Die Sowjetlugmag (Russies: Военно-воздушные силы, Wojenno-wozdoesjnije sili, letterlik "Militêre Lugmagte") was die amptelike naam van een van die lugmagte van die Sowjetunie. Die ander was die Sowjetlugverdedigingsmagte. Die lugmagte is in 1917 geskep uit komponente van die Keiserlike Russiese Lugdiens en het hul grootste toets tydens die Tweede Wêreldoorlog gehad. Die groepe was ook betrokke by die Korea-oorlog en het in 1991–'92 saam met die Sowjetunie self ontbind. Die Sowjetlugmag se bates is vervolgens verdeel in verskillende lugmagte van voormalige Sowjetrepublieke, waaronder die nuwe Russiese Lugmag.
Matriargie
Die term matriargie verwys na 'n familie, nasie of bevolkingsgroep wat deur vroue gelei word. In sommige gevalle lei die matriarg die volk op geestelike of morele vlak, terwyl die politieke gebied deur mans oorheers word. Koningin Elizabeth word deur sommige ook as 'n matriarg beskou, alhoewel sy ook 'n monarg is.
"Matriargie" beteken letterlik "die heerskap van die moeder" en is saamgestel uit die Latynse mater ("moeder") en die Griekse archein ("heers, reël") of archē ("opperste-, eerste-", "staan boaan". Dit is na analogie van patriargie, wat 'n baie ouer term is.
Matriargale samelewings
In matriargale samelewings woon vroue in die volk apart van die mans. Die vroue kies hulle mans uit die volk en wie die pa's van hul kinders moet wees. Familielyne word deur die vroue se lyn gevolg en nie deur die mans s'n nie. Vroue erf deur 'n familielyn van mekaar, in teenstelling met mans wat tradisioneel hierdie rol vervul.
Die Minangkabau in Wes-Sumatra, Indonesië, is 'n volk van 4 miljoen mense wat deur 'n matriarg beheer word, die grootste ter wêreld.
Daar is ses hoofgroepe in die wêreld wat tans so bestuur word:
In die natuur is diere soos olifante, bye en miere ook afhanklik van die leiding van matriarge.
Kasey Kahne
Kasey Kenneth Kahne (gebore 10 April, 1980) is 'n NASCAR-wedren motorbestuurder. Hy ry die No 5 Farmers Insurance Group/ Quaker State Chevrolet Impala vir Hendrick Motorsports in die Sprint-reeks en jaag 'n beperkte skedule vir Turner Motorsports. In die Nationwide-reeks, ry hulle die #38 Great Clips Chevrolet Impala.
Kahne besit ook sy eie renspan, Kasey Kahne Racing, wat kompeteer in die World of Outlaws-reeks met twee motors in die veld, een vir Joey Saldana, en die ander vir Cody Darrah. Sy span het ook 'n motor in die USAC Sprint Car-reeks vir Brady Bacon, en in die USAC Midgets vir Brad Sweet. Kahne is 'n tweemalige Skagit Speedway-wenner van die jaarlikse Jim Raper-gedenkresies, die Dirt Cup (2002 en 2003), en hou tans die rekord vir die vinnigste rondte by Skagit.
Skurwebergpas (Noord-Kaap)
Die Skurwebergpas in die Noord-Kaap is op 'n grondpad in die Nuweveldberge suid van Middelpos en noordwes van Sutherland.
Pienk se skakerings
Die artikel beskryf die skakerings van pienk.
Amarantpienk
Die webkleur amarantpienk verskyn regs hiervan.
Amarantpienk is 'n kleur wat die amarantblom voorstel.
Die eerste aangetekende gebruik van amarantpienk as 'n kleurnaam in Engels was in 1905.
Angelierpienk
Angelierpienk is 'n kleur wat die blommekleur van 'n angelierplant voorstel, en is deur Crayola in 1903 geformuleer.
Die eerste aangetekende gebruik van carnation as 'n kleurnaam in Engels was in 1535.
Babapienk
Die kleur babapienk verskyn regs hiervan, 'n ligte skakering van pienk.
Die eerste aangetekende gebruik van baby pink as 'n kleurnaam in Engels was in 1928.
Baker-Miller pienk
Baker-Miller pienk is 'n skakering van pienk wat oorspronklik geskep is deur die vermenging van een liter suiwerwit binnenshuise lateksverf met een liter rooi semiglansbuiteverf.
Resultate verkry deur die gebruik van hierdie verfkleur vir die binnemure van korrektiewe instellings is gemeng. Sommige gevangenes is gekalmeer deur die kleur, terwyl ander weer geirriteer en versteur is daardeur.
Barbiepienk
Die webkleur Barbiepienk word regs vertoon.
Pantone 219C is die kleur wat gebruik word vir Mattel se Barbiepop in logos, verpakking en bemarkingsmateriaal.
Die heksakode van Pantone 219C is.
Bleekpienk
Die kleur bleekpienk verskyn regs hiervan, 'n ligte skakering van pienk.
Boordpienk
Die kleur boordpienk verskyn regs hiervan.
Die bron van hierdie kleur is die "Pantone Textile Paper eXtended (TPX)" kleurlys, #13-2010 TPX—Orchid Pink.
Brinkpienk
Brinkpienk is 'n kleur wat in 1998 deur Crayola geformuleer is.
Chinapienk
Die webkleur Chinapienk verskyn regs hiervan.
Die kleurnaam Chinapienk is die eerste keer in 1948 gebruik.
Die bron van hierdie kleur is die Plochere Color System, 'n kleurstelsel wat in 1948 geformuleer is en wyd gebruik word deur binnenshuise ontwerpers.
Cotton candy
Die kleur cotton candy is in 1998 deur Crayola geformuleer.
Fandangopienk
Die webkleur fandagopienk word regs vertoon.
Die bron van hierdie kleur is die "Pantone Textile Paper eXtended (TPX)" kleurlys, #17-2033 TPX—Fandango Pink.
Franse pienk
Die webkleur Franse pienk word regs vertoon. Dit is 'n baie gewilde kleur in Franse kleurskemas.
Helderpienk
Helderpienk is 'n tenvolle versadigde skakering van pienk.
Kameepienk
Die kleur kameepienk verskyn regs hiervan, 'n medium ligte skakering van roospienk. Die eerste aangetekende gebruik van cameo pink as 'n kleurnaam in Engels was in 1912.
Die bron van hierdie kleur is: ISCC-NBS Dictionary of Color Names (1955)--Color Sample of Cameo Pink (color sample #249)
Kersiebloeiselpienk
Die webkleur kersiebloeiselpienk verskyn regs hiervan.
Kersiebloeiselpienk is 'n belangrike kleur in Japannese kultuur. In die lente kom baie Japanners met die Hanami-fees bymekaar om die blom van die kersiebloeisels te aanskou.
Kielie-my-pienk
Die kleur kielie-my-pienk verskyn regs hiervan.
Die kleur kielie-my-pienk is in 1993 deur Crayola geformuleer.
Kongopienk
Die webkleur kongopienk verskyn regs hiervan.
Die eerste aangetekende gebruik van kongopienk as 'n kleurnaam in Engels was in 1912.
Die bron van die kleur is: ISCC-NBS Dictionary of Color Names (1955)--Color Sample of Congo Pink (color sample #26)
"Kongopienk" is 'n oranje skakering van pienk.
Koninginpienk
Die webkleur koninginpienk verskyn regs hiervan.
Die Engelse kleurnaam Queen pink is die eerste keer in 1948 gebruik.
Laventelpienk (1)
Die webkleur laventelpienk (1) verskyn regs hiervan.
Hierdie pienkerige skakering van laventel, is die kleur wat as lavender op die Crayola-krytlys verskyn.
Laventelpienk (2)
Die webkleur laventelpienk (2) verskyn regs hiervan.
Ligpienk
Die webkleur ligpienk verskyn regs hiervan. Die naam van die webkleur word as "lightpink" gespel in HTML vir rekenaarvertoon.
Ligte dieppienk
Die webkleur ligte dieppienk word regs vertoon.
Ligte warmpienk
Die webkleur ligte warmpienk verskyn regs hiervan.
Hierdie is die kleur hot pink light op die Xona.com kleurlys.
Meksikaanse pienk
Meksikaanse pienk is 'n kleur wat gebruik word in kleding soos "serapes" en in die handwerk and fynere kunste van tradisionele Meksikaanse kultuur.
'n Ander naam vir hierdie kleur in Engels is Mexican rose.
Mimipienk
Die webkleur Mimipienk verskyn regs hiervan.
Die bron van hierdie kleur is die Plochere Color System, 'n kleurstelsel wat in 1948 geformuleer is en wyd gebruik word deur binnenshuise ontwerpers.
Mountbattenpienk
Mountbattenpienk, ook genoem Plymouth pienk, is 'n vloot kamoefleerkleur, 'n gryserige skakeling van mauve, uitgedink deur Louis Mountbatten van die Britse Royal Navy in 1940 gedurende die Tweede Wêreldoorlog.
New York pienk
Die kleurnaam New York pienk vir hierdie donker skakering van pienk is sedert 2001 in gebruik, sedert dit bekend gestel is as een van die kleure op die Xona.com kleurlys.
Pastelpienk
Die webkleur pastelpienk verskyn regs hiervan.
Die bron van die kleur is: ISCC-NBS Dictionary of Color Names (1955)--Color Sample of Pastel Pink (color sample #5)
Persiese pienk
Die webkleur Persiese pienk word regs vertoon.
Die eerste aangetekende gebruik van Persian pink as 'n kleurnaam in Engels was in 1923.
Pienk
Die webkleur pienk verskyn regs hiervan.
Piggy pink
Die kleur piggy pink verskyn regs hiervan.
Die kleur piggy pink stel die kleur van 'n pienk varkie voor.
Die kleur piggy pink is deur Crayola geformuleer in 1998. Die kleur was oorspronklik pig pink, maar die naam is later na "piggy pink" verander.
Pink (Pantone)
Die Pantonekleur pienk word regs vertoon.
Pink lace
Die webkleur pink lace verskyn regs hiervan.
Roospienk
Die eerste aangetekende gebruik van roospienk as 'n kleurnaam in Engels was in 1761.
Silwerpienk
Die webkleur silwerpienk verskyn regs hiervan.
Die kleurnaam silwerpienk is die eerste keer in 1948 gebruik.
Skokpienk
Die webkleur skokpienk word regs vertoon. Skokpienk is braaf en intens.
Sjampanjepienk
Die webkleur sjampanjepienk verskyn regs hiervan.
Sjarmante pienk
Die webkleur sjarmante pienk verskyn regs hiervan.
Die kleurnaam charm pink is die eerste keer in 1948 gebruik.
Die bron van hierdie kleur is die Plochere Color System, 'n kleurstelsel wat in 1948 geformuleer is en wyd gebruik word deur binnenshuise ontwerpers.
Soliede pienk
Die webkleur soliede pienk verskyn regs hiervan.
Die kleurnaam soliede pienk vir hierdie ekstreme donker skakering van pienk is sedert 2001 in gebruik, sedert dit bekend gestel is as een van die kleure op die Xona.com kleurlys.
Spaanse pienk
Spaanse pienk is die kleur wat Rosa (die Spaanse woord vir "pienk") genoem word.
Sprokiesverhaal (kleur)
Die bron van hierdie kleur is die "Pantone Textile Cotton eXtended (TCX)" kleurlys, color #13-2802 TCX—Fairy Tale.
Superpienk
Die webkleur superpienk word regs vertoon.
Die bron van hierdie kleur is die "Pantone Textile Paper eXtended (TPX)" kleurlys, #17-2625 TPX—Super Pink.
Staalpienk
Die webkleur staalpienk word regs vertoon.
"Staalpienk" is 'n diep skakering van magenta.
Tangopienk
Die webkleur tangopienk verskyn regs hiervan.
Die eerste aangetekende gebruik van tangopienk as 'n kleurnaam in Engels was in 1925.
Ultrapienk
Ultrapienk is 'n Crayola krytkleur wat in 1972 geformuleer is.
Warmpienk
Die webkleur warmpienk verskyn regs hiervan. Die naam van die webkleur word as "hotpink" gespel in HTML vir rekenaarvertoon.
Eucalyptus
Eucalyptus is 'n genus van bome wat hoort tot die familie Myrtaceae. Die genus staan bekend as die Bloekoms. Hierdie genus is oorheersend in Australië waar almal behalwe een van die ongeveer 750 spesies endemies is.
Meer as 10 van die spesies word as aggressiewe indringerplante beskou in natuurlike gebiede van Suid-Afrika.
Kenmerke
Die bome word volgens hulle baskenmerke in drie groepe verdeel:
Die grootte en vorm van die bloekomneute en die struktuur van die bloeiwyse word gebruik vir spesie-identifikasie. Die blare word nie gebruik vir identifikasie nie; hulle lyk almal dieselfde.
Tanja Becker-Bender
Tanja Becker-Bender (11 Februarie 1978) is 'n Duitse violis. Sy is gebore in Stuttgart, Duitsland en woon tans in Berlyn en Hamburg.
Opvoeding
Becker-Bender het haar instrumentale opleiding van Helmut Zehetmair aan die Mozarteum-universiteit Salzburg, Wolfgang Marschner in Freiburg, Wilhelm Melcher in Stuttgart, David Takeno aan die Guildhall School of Music and Drama in Londen en Günter Pichler aan die Universiteit van Musiek en Uitvoerende Kunste in Wene, ontvang. Sy het haar studies met 'n Master of Music and the Artist Diploma onder Robert Mann aan die Juilliard-skool in New York voltooi.
Musikale loopbaan
Becker-Bender het sedert die ouderdom van elf as solis op internasionale vlak opgetree onder leiding van dirigente soos onder andere Kurt Masur, Gerd Albrecht, Hubert Soudant en Fabio Luisi en met bekende orkeste soos die Stuttgart Radio-simfonieorkes, Berlyn Konzerthaus-orkes, Jerusalem Simfonieorkes, Orchester de la Suisse Romande en die Tokio Filharmoniese Orkes. As kamermusikant het sy tydens feeste verskyn saam met Gidon Kremer, Juri Bashmet, Boris Pergamenschikow en Arnold Steinhardt.
Akademiese loopbaan
Sy was die direktrise van die vioolprogram van die Europees-Amerikaanse Musikale Alliansie (EAMA) in 2004 en 2005 in Parys.
In 2006 is Becker-Bender aangestel as professor in viool aan die Hochschule für Musik Saar in Saarbrücken, Duitsland. Sy het sodoende vir Maxim Vengerov opgevolg. In die lente van 2009 is sy in 'n professoraat aangestel aan die Hochschule für Musik und Theater Hamburg, asook 'n soortgelyke aanstelling aan die Universiteit van Musiek en Uitvoerende Kunste in Wene. Sy het in die winterkwartaal van 2009/2010 haar onderrigaktiwiteite as professor in viool aan die Hochschule für Musik und Theater Hamburg (Universiteit van Musiek en Teater, Hamburg) begin. In 2011 is sy verkies tot 'n lid van die Akademie der Künste in Hamburg'' (Akademie van die Kunste, Hamburg).
Argonoute
Die Argonoute (Antieke Grieks: Ἀργοναῦται, Argonautai) is 'n groep sterk, dapper mans in antieke Griekse stories wat saam met Jason in die skip Argo geseil het om na die Goue Vlies te gaan soek.
In die Griekse mitologie was Jason die seun van Eson en die leier van die Argonoute. Jason het vir Argos, 'n groot skeepsbouer, gevra om vir hom 'n skip met 50 roeispane te bou. Daarna het hy boodskappers na elke paleis in Griekeland gestuur om vrywilligers bymekaar te maak. Die skip is die Argo genoem, en die seilers daarvan Argonoute. Hy het die Goue Vlies, wat van sy familie gesteel is, met die hulp van Medea gaan soek en uiteindelik teruggekry.
Van die vrywilligers: Boreade (seuns van Boreas, die Noordewind) wat kon vlieg, Herakles, Filoktetes, Peleus, Telamon, Orfeus, Kastor en Polluks, Atalanta en Eufemos.
Alan Coe Bunce
Alan Coe Bunce (28 Junie 1900 – 27 April 1965) was 'n Amerikaanse akteur. Hy was bekend vir sy rolle in die rolprente The Last Mile (1959), Sunrise at Campobello (1960), en Homicidal (1961), en in die televisiereeks Lights Out (1946).
Tablet (medisyne)
'n Tablet is 'n farmaseutiese doseervorm. Tablette kan gedefinieer word as die soliede eenheidsdosisvorm van geneesmiddels of medikamente met of sonder geskikte hulpstowwe en word berei deur dit óf te giet of deur kompressie. Dit bestaan uit 'n mengsel van aktiewe en hulpstowwe, gewoonlik in poeiervorm, gepers of gekompakteer tot 'n soliede dosis. Die hulpstowwe kan insluit verdunningsmiddels, bind- of granuleermiddels, vloei- of smeermiddels om doeltreffende tablettering te verseker; disintegrante om die oplos van die tablet in die spysverteringskanaal aan te help; versoeters of geurmiddels om smaak te verbeter; en pigmente wat die tablette visueel aantreklik maak of behulpsaam is met die visuele identifikasie van 'n onbekende tablet.
Gebruike en vorme
Saamgeperste tablette is die mees gewilde doseervorm in gebruik vandag. Sowat twee-derdes van alle voorskrifte word geresepteer as soliede doseervorms, en die helfte van dit behels saamgeperste tablette.
'n Tablet kan geformuleer word om 'n akkurate dosis op 'n spesifieke plek te lewer, en dit word gewoonlik mondelings geneem, maar dit kan ook ondertongs, rektaal of intravaginaal toegedien word. Die tablet is net een van die vele vorms waarin mondelinge medikasie geneem kan word, soos strope, eliksers, suspensies en emulsies. Medisinale tablette was oorspronklik gemaak in die vorm van 'n skyf van watter kleur hul komponente bepaal, maar is nou in baie vorms en kleure om jou te help onderskei verskillende medisyne. Tablette word dikwels gestempel met simbole, letters en nommers, wat aptekers en verbruikers in staat stel om hulle te identifiseer. Groottes van tablette wat gesluk word wissel van 'n paar millimeter tot omtrent 'n sentimeter.
Bedekking
'n Polimeerlaag word dikwels buite-om aangewend om die tablet gladder en makliker maak om te sluk, om vrystelling van die aktiewe bestanddeel te beheer, of om dit meer bestand te maak teen omgewingsimpak (dit verleng die raklewe van die produk), of om die tablet se voorkoms te verbeter.
Pil
'n Pil is oorspronklik gedefinieer as 'n klein, ronde, vaste farmaseutiese orale doseervorm van medikasie.
Bettina Bush
Bettina Bush (gebore 28 Januarie 1972) is 'n Amerikaanse aktrise. Sy is bekend vir haar rolle in die rolprente Rainbow Brite and the Star Stealer (1985) en Final Fantasy VII: Advent Children (2005), en in die televisiereekse The Littles (1983) en My Little Pony 'n Friends (1986).
Tablet (medisyne)
Mondelingse verbrokkeltablet
'n Mondelingse verbrokkeltablet is 'n doseervorm wat beskikbaar is vir 'n beperkte reeks van oor-die-toonbank (ODT)- en voorskrifmedikasie, bv. sommige oplosbare aspirientablette.
Voordele
Tablette is eenvoudig en gerieflik om te gebruik. Hulle bied 'n akkuraat-afgemete dosis van die aktiewe bestanddeel in 'n gerieflike draagbare pakket, en kan ontwerp word om onstabiele medisyne te beskerm of onaangename bestanddele te vermom. Gekleurde bedekkings, reliëfmerke en drukwerk kan gebruik word om tabletherkenning te vergemaklik.
William Kentridge
William Kentridge (gebore op 28 April 1955 in Johannesburg, Suid-Afrika) is een van die bekendste eietydse Suid-Afrikaanse kunstenaars.
Garnisoen
Garnisoen (afgelei van die Franse woord: garnison) is 'n militêre term vir 'n onbepaalde aantal soldate wat op 'n spesifieke plek (soos 'n fort) gestasioneerd is, oorspronklik om die plek te bewaak, maar ook dikwels met die plek as tuisbasis.
William Kentridge
Sy oupagrootjie was die Joodse rabbi Wolf(e) Kantrovitch, wat voor die Tweede Vryheidsoorlog uit Litaue na die Zuid-Afrikaansche Republiek geëmigreer en rabbi van die Hebreeuse gemeente op Vryheid was. Sy oupa Morris Kentridge ('n verengelsing van Kantrovitch) was van 1924 tot 1958 Volksraadslid van Troyeville en sy pa, sir Sydney Kentdridge, het talle anti-apartheidsaktiviste in hofsake verteenwoordig.
Hy het 'n BA in Politiek en Afrikastudies by die Universiteit van die Witwatersrand verwerf en later 'n diploma in Beeldende Kuns van die Johannesburg Kunsstigting. In die begin van die 1980's het hy mimiek en teater by die École Jacques Lecoq in Parys studeer. Hy het gehoop om 'n akteur te word, maar in sy eie woorde sê hy, "Ek was gelukkig om by 'n teaterskool te ontdek dat ek 'n slegte akteur is... Ek is tot kunstenaar gereduseer en ek het daarmee vrede gemaak.". Tussen 1975 en 1991 het hy as akteur en regisseur in Johannesburg se Junction Avenue Theatre Company gewerk. In die 1980's het hy aan televisie films en reekse as kunsregisseur gewerk.
Tablet (medisyne)
Voordele
Verbeterde vervaardigingsprosesse en -tegnieke kan tablette met spesiale eienskappe lewer, bv. volgehoue-vrystelling of vinnig-oplosbare formulerings.
William Kentridge
Kentridge is veral bekend vir sy geanimeerde films. Hierdie films word geskep deur die verfilming van 'n tekening waarvan dele uitgevee word en veranderinge aangebring word wat dan weer verfilm word om opeenvolgende raampies te skep. Hy hou noukeurig met die proses aan om elke tekening 1/4 tot 2 sekondes vertoontyd te gee. 'n Enkele tekening word op die wyse aangepas en verfilm totdat 'n toneel geskep is. Die tekening word gereeld saam met die films as kunswerke uitgestal en te koop aangebied.
Tablet (medisyne)
Nadele
Sommige middels is nie geskik vir toediening deur die mondelinge roete nie. Proteïenmiddels soos insulien word byvoorbeeld deur maagsure ontbind. Sulke middels sal nie effektief wees indien dit per tablet toegedien word nie. Sommige middels kan deur die lewer gedeaktiveer word wanneer hulle uit die spysverteringskanaal deur die lewerpoortaar (die "eerste passeer-effek") gedra word, wat hulle onvanpas maak vir mondelinge gebruik.
William Kentridge
Loopbaan
Teen die laat 1980's was Kentridge reeds in Suid-Afrika as kunstenaar gevestig met uitstallings by die Market Gallery in Johannesburg (1979, 1981), Cassirer Fine Art, Johannesburg (1995, waarvoor hy in 1986 die AA Vita Toekenning gewen het, 1986, 1988, 1990), Vanessa Devereux Gallery in Londen (1987) en die Grahamstad Standard Bank Jong Kunstenaars Toekenning uitstalling (1987). In die tydperk was hy ook betrokke by verskeie teater produksies soos 'Dikhitsheneng' opgevoer deur die Junction Avenue Theatre Company, 'n opvoering by die Suid-Afrikaanse Nasionale Kunsmuseum Trianale '85 en opvoerings by die Markteater in Johannesburg.
Tablet (medisyne)
Nadele
Middels wat ondertongs geneem kan word, word deur die mondslymvlies geabsorbeer sodat hulle die lewer omseil en minder vatbaar is vir die eerste passeer-effek. Die orale biobeskikbaarheid van sommige middels kan laag wees as gevolg van swak opname uit die spysverteringskanaal. Sulke middels mag in baie hoë dosisse of eerder deur inspuiting gegee word.
William Kentridge
Loopbaan
Kentridge het in 1992 vir die eerste keer met die Handspring Puppet Company saam gewerk op die stuk Woyzeck on the Highveld. Dit sou die eerste van verskeie samewerkings wees waarin komplekse, multimedia vertonings wat marionette, animasie en lewendige opvoerings gekombineer is.
In 1997 het hy aan Dokumenta X in Kassel deelgeneem. Dit is gevolg deur talle uitstalling in museums en galerye oral in die wêred insluitend die MCA San Diego (1998), die Museum of Modern Art in New York (1999), die Palais des Beaux-Arts in Brussels (1998), museums in Munchen, Barcelona, Londen, Marseille en Graz in 1998/1999. In 1999 is die Carnegie Medalje by die Carnegie International 1999/2000 aan hom toegeken. In 2001 is 'n beduidende oorsig van sy werk in Washington vertoon. Die uitstalling is later ook in New York, Chicago, Houston, Los Angeles en Kaapstad vertoon.
Die eerste Opera waaraan hy gewerk het, Monteverdi se Ritorno d'Ulisse in Patria (die “Tuiskoms van Odysseus), is in 1998 in Brussel, België opgevoer. Die produksie wat in samewerking met die Handspring Puppet Company en Ricercar Consort, 'n Belgiese Barok ensemble vervaardig en opgevoer is, het lewendige sangers in konsertdrag vertoon wat gehelp het om tweederdes-lewensgrootte marionette ten aanskoue van die gehoor te manupuleer.
Die skaduwee-oratorium Confessions of Zeno in 2002 in opdrag vir Documenta XI vervaardig. In Oktober 2003 Kentridge die Goslar Kaisserring ontvang ter erkenning van sy bydrae tot eietydse kuns. In 2004 is 'n retrospektiewe uitstalling van sy werk by die Castello di Rivoli in Turyn opgerig. Die uitsalling het later na Dusseldorf, Sydney, Montreal, Johannesburg en Miami gereis. In November 2004 het die Metropolitan Museum in New York 'n solouitsalling van Kentridge se werk uit hulle versameling uitgestal.